วัตฟอร์ด เล็งกระชาก ไอบ์-อัลเลน พ้นรังหงส์แดง
สำนักข่าวต่างประเทศ รายงานวันที่ 30 มี.ค. ว่า แตนอาละวาด วัตฟอร์ด สโมสรแกร่งแห่งศึกพรีเมียร์ลีก อังกฤษ ตกเป็นข่าวให้ความสนใจคว้าตัว โจ อัลเลน กองกลางทีมชาติเวลส์ และ จอร์ดอน ไอบ์ ปีกทีมชาติอังกฤษชุดยู-21 ซึ่งเป็น 2 นักเตะของทีมหงส์แดง ลิเวอร์พูล มาร่วมทัพในช่วงซัมเมอร์นี้,เป็นที่เชื่อกันว่าทั้ง อัลเลน และ ไอบ์ เริ่มรู้สึกหวังกับชีวิตการค้าแข้งในถิ่นแอนฟิลด์ เพราะไม่ค่อยได้รับโอกาสลงสนามมากเท่าที่ควร ภายใต้การคุมทีมของ เยอร์เกน คลอปป์ ผู้จัดการทีมชาวเยอรมัน โดย ไอบ์ หลุดไปเป็นตัวสำรองอย่างต่อเนื่อง ขณะที่สถานการณ์ อัลเลน ก็ไม่แน่นอนเพราะเหลือสัญญากับทีมอีกเพียง 12 เดือนเท่านั้น,รายงานข่าวล่าสุดจาก เดอะ การ์เดียน ระบุว่า วัตฟอร์ด ให้ความสนใจที่จะคว้าตัวทั้ง อัลเลน และ ไอบ์ มาร่วมทีมในช่วงซัมเมอร์นี้ โดยพร้อมล่อใจทั้งคู่ด้วยการการันตีการลงสนามอย่างสม่ำเสมอ ,ทั้งนี้ มีการยืนยันเป็นที่เรียบร้อยแล้วว่า วัตฟอร์ด บรรลุข้อตกลงในการคว้าตัว เจอโรม ซินแคลร์ กองหน้าดาวรุ่งชาวอังกฤษ ของทีมลิเวอร์พูล เป็นที่เรียบร้อย โดยดาวเตะวัย 19 ปี จะย้ายมาร่วมทีมแตนอาละวาดหลังจบฤดูกาลนี้
แตนอาละวาด วัตฟอร์ด ตกเป็นข่าวให้ความสนใจคว้าตัว โจ อัลเลน และ จอร์ดอน ไอบ์  2 นักเตะของทีมลิเวอร์พูล มาร่วมทัพในช่วงซัมเมอร์นี้
วัตฟอร์ด,ลิเวอร์พูล,จอร์ดอน ไอบ์,เจอโรม ซินแคลร์,โจ อัลเลน,พรีเมียร์ลีก,ข่าวกีฬา,ข่าว,ไทยรัฐออนไลน์